  Наталья Тетерина 4-тӥ гудырикошконэ Балезиноын Инты ожъёсысь ветеранъёслэсь нуналзэс пусъёзы. 2008-тӥ арысен котькуд ар радъяськись праздник туэ дасэтӥзэ ортчоз ни, ивортэ Удмуртиысь тӧролэн но кивалтэтлэн пресс-службазы. Та Россия понна ожмаськемъёсты тодэ ваён нунал. Пӧртэмлыкез ӧвӧл, кыӵе ожъёсын соос Шаерез утизы. Асьмемын артэ улӥсь ветеранъёсты гажан но улонысь кошкемъёсты буре ваён нунал Удмуртиысь тӧролэн но кивалтэтлэн пресс-службазыКотьку сямен та нуналэ Балезиное быдэс Удмуртиысь, озьы ик бускель улосвылъёсысь воргоронъёс лыкто. Ужрадэ Афганистанын, Уйпал Осетиын, Чечняын но мукет интыосын ортчем ожъёсын быремъёслэн анайёссы но семьяоссы люкаськозы. Соосты данъяны кун но муниципал тӧрлыкъёс но мер ужасьёс ветло. Таяз арын праздниклэн программаяз ожгар тӥрлыкен но техникаен адӟытон, музейлэн «Солдат ожез уг бырйы» адӟытонэз, бырем улосчиослэн синпелетсы доры сяська понон, ветеранъёс но футболъя нылпи клуб куспын мини-футбол, солдат ӝук, элькунысь кырӟась коллективъёслэн концертсы но военно-патриотической клубъёслэн возьматонъёссы. Асьсэ творчествоенызы праздникез шулдыртозы ӧтем куноос — «Голубые береты» ансамбль. Ужрад фейерверкен йылпумъяськоз Удмуртилэн тӧроезлэн но кивалтэтлэн пресс-службаезВатсалом, Инты ожъёсысь ветеранъёслэсь нуналзэс Удмуртилэн кивалтэтэз, Балезино ёрослэн администрациез но Инты ожъёсысь ветеранъёслэн элькун огазеяськонзы радъяло. Тегъёс: Балезино Армия Удмуртия Мерлык ветеранъёс ож  